WPL में पांचों टीमों की लीडर तय, जानें सभी टीमों की कप्तानों के बारे में
Delhi Capitals appoint Meg Lanning as captain for WPL, Jemimah Rodrigues to be Vice-captain ऑस्ट्रेलिया की मेग लेनिंग को दिल्ली कैपिटल्स ने विमेंस प्रीमियर लीग के लिए कप्तान नियुक्त किया है। जबकि जेमिमा रॉड्रिग्स वाइस कैप्टन होंगी।
ऑस्ट्रेलिया की मेग लेनिंग को दिल्ली कैपिटल्स ने विमेंस प्रीमियर लीग के लिए कप्तान नियुक्त किया है। विमेंस प्रीमियर लीग के हुए ऑक्शन में दिल्ली कैपिटल्स ने उन्हें 1.10 करोड़ रुपए में अपने साथ जोड़ा था।वहीं, जेमिमा रॉड्रिग्स वाइस कैप्टन होंगी। जेमिमा को टीम ने 2.20 करोड़ में खरीदा था। इसके साथ ही WPLकी पांचों टीमों ने अपने कप्तान चुन लिए है। आगे स्टोरी में हम विमेंस प्रीमियर लीग (WPL) में पांचों टीमों की कप्तान और उनके कप्तानी अनुभव के बारे में जानेंगे।
सबसे पहले देखें दिल्ली कैपिटल्स ने किस अंदाज में सोशल मीडिया पर मेग लेनिंग को अपनी टीम का कप्तान बनाने की सूचना दी...
लेनिंग ने 4 बार वर्ल्ड कप जीताया
मेग लेनिंग ने ऑस्ट्रेलिया को 4 बार टी-20 वर्ल्ड चैंपियन बनाया है। लेनिंग ने ऑस्ट्रेलिया के लिए 100 टी-20 में कप्तानी की है। 76 में टीम को जीत मिली और 18 में हार। एक मुकाबला टाई रहा और 5 मैच बेनतीजा रहे। वह ऑस्ट्रेलिया की सबसे सफल कप्तान भी हैं।
लेनिंग को 100 मैचों में टीम की कप्तानी का अनुभव
मेगा लेनिंग ने ऑस्ट्रेलिया को 4 बार टी-20 वर्ल्ड चैंपियन बनाया है। लेनिंग ने ऑस्ट्रेलिया के लिए 100 टी-20 में कप्तानी की है। 76 में टीम को जीत मिली और 18 में हार। एक मुकाबला टाई रहा और 5 मैच बेनतीजा रहे। वह ऑस्ट्रेलिया की सबसे सफल कप्तान भी हैं। वहीं जेमिमा रॉड्रिग्स को दिल्ली कैपिटल्स ने 2.20 करोड़ में खरीदा था।
मुंबई इंडियंस की कमान हरमनप्रीत कौर के पास 
मुंबई इंडियंस ने बुधवार को हरमनप्रीत कौर को अपनी टीम का कप्तान नियुक्त किया। हरमन को इंटरनेशनल टी-20 में 96 मैचों में कप्तानी करने का अनुभव है। इनमें 54 में टीम को जीत मिली और 37 में हार। एक मुकाबला टाई रहा जबकि 4 मुकाबले बेनतीजा रहे।
इंटरनेशनल के अलावा हरमन ने विमेंस चैलेंजर्स ट्रॉफी में सुपरनोवाज टीम की भी कमान संभाली है। 10 मैचों में उन्होंने कप्तानी की। 6 में टीम को जीत और 4 में हार मिली।
भारत की उप कप्तान मंधाना बेंगलुरु की कप्तान 
स्मृति मंधाना को बेंगलुरु टीम की कप्तानी सौपी गई हैं। मंधाना इंडिया विमेंस टीम की उप कप्तान हैं। उन्होंने टी-20 में चैलेंजर्स ट्रॉफी के दौरान ट्रेलब्लेजर्स टीम की कप्तानी की थी। 8 मैचों में उन्होंने कप्तानी की। 4 में जीत और 4 में ही टीम को हार मिली। 2020 में उनकी टीम ने सुपरनोवाज को हराकर ट्रॉफी भी जीती थी।
भारत के लिए मंधाना ने 11 बार कप्तानी की। 6 में टीम को जीत और 5 में हार मिली। अब रॉयल चैलेंजर्स बेंगलुरु ने मंधाना को कप्तानी सौंपी है। ऐसे में देखना अहम होगा कि वे यहां कैसा परफॉर्म करेंगी।
हीली को यूपी की कमान
WPL में 2 टीमों की कमान ऑस्ट्रेलियाई खिलाड़ियों को मिली है। इनमें विकेटकीपर एलिसा हीली को यूपी वॉरियर्ज टीम की कप्तानी मिली। हीली ने कुछ समय तक ऑस्ट्रेलिया टीम की कप्तानी भी की थी। लेकिन, दबाव के बाद उन्होंने कप्तान छोड़ दी। उन्होंने 4 इंटरनेशनल मैचों में कप्तानी की। 3 में टीम को जीत मिली और एक मुकबला टाई रहा।
इंटरनेशनल के अलावा हीली ने बिग बैश लीग में 8 बार सिडनी सिक्सर्स टीम की कप्तानी भी की है। 4 में टीम को जीत और 4 में ही हार मिली।
मूनी के बिग बैश का अनुभव अब गुजरात के काम आएगा
गुजरात जायंट्स टीम ने ऑस्ट्रेलिया की ओपनर बेथ मूनी को अपना कप्तान बनाया है। मूनी को इंटरनेशनल और घरेलू लेवल पर कप्तानी का अनुभव कम है। उन्होंने ऑस्ट्रेलिया के लिए कप्तानी नहीं की है। लेकिन, बिग बैश में 3 बार उन्होंने सिडनी थंडर्स टीम की कप्तानी की। एक में जीत और 2 में टीम को हार मिली।
